Diari Oficial de la Generalitat Valenciana


Sumari del DOGV 7947, del 30-12-2016 (2016/10059)

RESOLUCIÓ de 28 de desembre de 2016, del director general de Centres i Personal Docent, per la qual es procedix a la regularització de les subvencions concedides a ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana (Programa Xarxa de Llibres), per al curs 2015-2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7947

Data del DOGV
:   30-12-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/10475


Data del document
:   28-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 28 de desembre de 2016, del director general de Centres i Personal Docent, per la qual es procedix a la regularització de les subvencions concedides a ajuntaments i entitats locals menors per a fer efectiu el programa de gratuïtat de llibres de text i material curricular dirigit a l'alumnat que curse ensenyaments obligatoris i de formació professional bàsica en els centres públics i privats concertats de la Comunitat Valenciana (Programa Xarxa de Llibres), per al curs 2015-2016. [2016/10823]  
  
  
Amb data 27 d'octubre de 2015 es va publicar en el Diari Oficial de la Comunitat Valenciana l'Ordre 17/2015, de 26 d'octubre, de la Conselleria d'Educació, Investigació, Cultura i Esport, per la qual es regulen les bases de les ajudes destinades als ajuntaments o entitats locals menors per a fer efectiu el programa de gratuïtat dels llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana, i es convoquen les ajudes per al curs 2015-2016.  
Per resolucions del director general de Centres i Personal Docent de 19 de novembre de 2015, de 27 de novembre de 2015 i de 14 de desembre de 2015, es resol aquesta convocatòria i es concedeixen les subvencions als ajuntaments beneficiaris. Aquestes resolucions han sigut publicades, respectivament, en el Diari Oficial de la Comunitat Valenciana número 7662, de 20 de novembre de 2015, Diari Oficial de la Comunitat Valenciana número 7668, de 30 de novembre de 2015 i Diari Oficial de la Comunitat Valenciana número 7679, de 16 de desembre de 2015.  
L'import de la subvenció concedida a cada entitat local es va determinar, de conformitat amb el que estableix l'ordre de convocatòria, en funció de la informació que es troba en les bases de dades de la Conselleria d'Educació, Investigació, Cultura i Esport, sobre alumnat empadronat en cada localitat escolaritzat en les ensenyances i centres previstos en la convocatòria. Amb l'execució del programa, s'ha determinat el nombre real d'alumnat que hi ha participat i s'han detectat errors en l'assignació de l'alumnat empadronat en algunes localitats.  
  
L'article 109.2 de la Llei 39/2015, d'1 d'octubre, del procediment administratiu comú de les administracions públiques, estableix que els errors materials, de fet o aritmètics podran ser rectificats en qualsevol moment per l'administració.  
Una vegada finalitzat el curs escolar 2015-2016 i realitzada l'entrega dels llibres i material curricular finançats, s'efectua la justificació per part de les entitats locals beneficiàries, d'acord amb el que estableix la base deu de l'ordre de convocatòria.  
Per tot això, determinat el nombre real d'alumnat participant empadronat en els municipis que s'assenyalen en aquesta resolució i comprovada la justificació presentada pels ajuntaments i per les entitats locals beneficiàries corresponents, de conformitat amb el que preveu la Llei 39/2015, abans mencionada, i fent ús de les atribucions que m'atorga l'Ordre 17/2015, de 26 d'octubre, de la Conselleria d'Educació, Investigació, Cultura i Esport, resolc:  
  
Primer  
Regularitzar les subvencions concedides per a fer efectiu el programa de gratuïtat de llibres de text i material curricular dirigit a l'alumnat que curse ensenyances obligatòries i de formació professional bàsica en els centres públics i privats concertats de la Comunitat Valenciana (Programa Xarxa de Llibres de Text de la Comunitat Valenciana), en el curs 2015-2016, als ajuntaments i entitats locals menors que figuren en l'annex I d'aquesta resolució.  
La dita regularització suposa un increment (diferència positiva), si l'alumnat definitiu que ha participat en el programa supera el que es va tindre en compte per a la concessió de la subvenció.  
Si l'entitat local ha justificat per a aquest programa un import inferior a la subvenció concedida, la regularització suposa una minoració (diferència negativa), pels imports que no han sigut justificats.  
Segon  
Procedir a la tramitació dels documents comptables necessaris per a la regularització comptable de les subvencions i, si és el cas, procedir al pagament en funció de la justificació presentada.  
  
Tercer  
En els casos en què siga procedent, realitzar les actuacions necessàries per a iniciar els expedients de reintegrament que siguen oportuns.  
  
Quart  
Ordenar la publicació d'aquesta resolució en el Diari Oficial de la Generalitat Valenciana.  
  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del conseller d'Educació, Investigació, Cultura i Esport en el termini d'un mes a comptar des de l'endemà de la notificació a l'interessat.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació a l'interessat o a partir de l'endemà del dia en què es notifique la resolució expressa del recurs de reposició o en què aquest s'haja d'entendre presumptament desestimat.  
  
València, 28 de desembre de 2016.- El director general de Centres i Personal Docent: José Joaquín Carrión Candel.